Fort Lauderdale

Fort Lauderdale, kromnomata „La Venecio de Usono“, estas urbo en la kantono Broward de la subŝtato Florido en Usono. Laŭ la stato de 2020 en la komunumo vivis 182 760 loĝantoj sur areo de 94,05 kvadrataj kilometroj, kio rezultigas loĝdenson de 1 943 loĝantoj/km². Fort Lauderdale konatas pro sia vasta reto de kanaloj kaj tial estas ŝatata fare de turistoj, kiuj emas fiŝkapti ĉe la kanaloj aŭ traveturi ilin per jaĥtoj. Ekonomio Dum la 1970-aj jaroj Fort Lauderdale estis konata pro regule grandaj kvantoj da studentoj, kiuj ĉi tie pasigis siajn printempajn universitatajn feriojn (Spring Break). Kiam alkoholaj kaj drogaj ekscesoj trooftiĝis, la polico severe restarigi la "ordon". Sekve de tio la studentaj turistoj ne plu grandkvante venis. Rezulte al tio, oni plibonigis servojn por feriantoj interesitaj pri velado kaj aliaj akvaj sportoj, kaj sukcesis altiri alispecajn turistojn. Dum la lasta jardeko la urba centro tre plikonstruiĝis. Partneraj urboj Fort Lauderdale havas partnerajn rilatojn al la sekvaj urboj: Trafiko Fort Lauderdale havas bonajn trafikajn konektojn pro sia haveno, la internacia flughaveno Fort Lauderdale-Hollywood International Airport, fervoja reto kaj la nova triurba fervoja servo Tri-Rail, kiu ligas la urbojn Fort Lauderdale, Miami kaj West Palm Beach. La publika bustrafiko estas bedaŭrinde malregula kaj la busoj ofte estas malpuraj. Religioj En la urbo ekzistas 184 diversaj preĝejoj el 29 diversaj, plejparte kristanaj, konfesioj (stato de 2004). Laŭ nombro de preĝejoj, la konfesio de Baptistoj estas la plej granda paroĥejo. 28 el la preĝejoj tute ne estas kategoriigeblaj laŭ konfesio. Demografioj Parolante pri Fort Lauderdale oni ofte komprenas aliajn urbetojn kiuj troviĝas ene de la urblimitoj de Fort Lauderdale. Wilton Manors, Oakland Park, Lauderdale-by-the-Sea estas memstaraj komunumoj kun propraj urbestraroj. Praktike vidite ili apartenas geografe al Fort Lauderdale se nur ĉar la stratoj havas la samajn nomojn dum ili trakuras aliajn komunumojn. Ekzemple Andrews Avenue, la nord-suda radakso, trakuras Wilton Manors kaj Oakland Park kun la sama numerado kiu komencas en la urbcentro de Fort Lauderdale. La granda Fort Lauderdale havas tre viglan samseksemulan komunumon. En Fort Lauderdale Beach oni trovas multajn gejajn gastejojn. Dum multaj jaroj la urbeto de Wilton Manors havis ne nur gejan urbestron sed nur gejajn magistratanojn. Ĉiujare la samseksemuloj de Fort Lauderdale festas du Gejfierecojn: unu en marto kaj alia en el fino de junio. Personoj Nadine Sierra (n. en 1988), opera kantistino. Eksteraj ligiloj Oficiala retejo (angle)